Mick Schumacher kizárólag a történelem miatt választotta a Ferrarit
2019. okt. 30. 7:11
Michael Schumacher többek között arról is beszélt, hogy miért választotta a Ferrarit, noha a Mercedes családjához is csatlakozhatott volna a motorsportban. A történelem végül mindent felülírt.
Sokáig úgy tűnt, hogy Mick Schumacher a hétszeres világbajnok legenda fia, aki F3-as bajnokként versenyez az F2-ben, az F1 előszobájában, a Mercedeshez csatlakozhat. Ez németként kézenfekvő lehetett volna számára, valamint az édesapja a karrierje legvégén a gyártó csapatának versenyzett a Forma-1-ben.
Újabb gondok Miamiban: súlyos halláskárosodást okozhat az F1?
Schumacher azonban nem tudott nemet mondani a Ferrarira, és a német Motorsport-Magazin.com exkluzív interjújában el is árulta, hogy miért Maranello lett a befutó számára. „Egyedül a történelem miatt. Úgy érzem, hogy vonzom ezt a helyet. Itt nőttem fel és egy szezon kivételével mindig egy olasz csapatban voltam.”
Mick a Ferrari Versenyzői Akadémia tagjaként már F1-es tesztlehetőséget is kapott, miközben időről időre a csapat szimulátorával dolgozhat. A háttérben is nagyon sokat tanulhat, amiért hálás, hiszen keveseknek adatik meg hasonló. A német azonban tudja, még mindig sokat kell tanulnia és fejlődnie, hogy egy igazán magas szinten legyen, de korábban azt mondta, úgy érzi, hogy készen állna az F1-re.
„Ez egyszerűen egy nagy család. Jól érzed magad, amikor itt vagy, és része lehetsz a Ferrari családjának.” - tette hozzá Schumacher, aki Sebastian Vettellel is jó kapcsolatot ápol, és gyakran beszélgetnek. „Nagyon tisztelem őt, sokat beszélünk a motorsportról, valamint megpróbálom megfogadni a tanácsait, és megvalósítani azokat. Pár évvel több van mögötte a sportban, mint az én esetemben.”
Vettel és Michael Schumacher is nagyon jó kapcsolatot ápoltak egymással. A világbajnok rekorder már kiskora óta ismerte Sebastiant, aki bálványként tekintett a honfitársára: „Azt hiszem, amit az édesapám adott Sebastiannak, azt most Sebastian teszi velem. Olyasvalaki, aki szorosan kapcsolatban áll veled, és beszélhetsz vele a motorsportról.”
Ricciardo nem bánta meg, hogy a Renault-hoz ment, mert jobb versenyző lett
Alonsónak vannak feltételei, hogy egyáltalán elgondolkozzon az F1-en
Versenyzők Michael Schumacher Vásárlás , Mick Schumacher , Sebastian Vettel Vásárlás